“Reclamem al Govern el lideratge d’un gran Pacte Català contra la Violència masclista, i desenvolupar totes les lleis que tenim a la mà” | Osona | Partit dels Socialistes de Catalunya
“Reclamem al Govern el lideratge d’un gran Pacte Català contra la Violència m...
“Reclamem al Govern el lideratge d’un gran Pacte Català contra la Violència masclista, i desenvolupar totes les lleis que tenim a la mà”
Actualizado: 1/12/2016 a las 16:14
Creado: Jueves, 1 de Diciembre
La diputada Marta Moreta ha demanat aquest matí un pacte català contra la violència masclista.
La portaveu d’Igualtat del Grup Socialista, Marta Moreta, ha afirmat avui, a pocs dies d’haver celebrat el dia contra la Violència masclista, que “des d’aquest faristol reclamem al Govern de la Generalitat el lideratge d’un gran Pacte Català contra la Violència masclista, i desenvolupar totes les lleis que tenim a la mà”. “Diputats i diputades la violència masclista no té ideologia política, perquè la lluita contra aquesta xacra no millorarà si tots i totes no treballem conjuntament. Federalistes, independentistes, nacionalistes, tots fent front comú, les grans lluites no es guanyen amb missatges de 140 caràcters, o fent declaracions per posar-se medalles, o venent fum, no és ni ètic, ni saludable. El compromís és treballar per fer real una política efectiva per lluitar contra la violència masclista”, ha afegit.
Durant la seva interpel·lació al Govern, Marta Moreta ha assegurat que “podria afirmar que el departament de justícia i el departament d’interior estan fent una bona tasca de treball transversal, però encara queda molt camí a recorre en la coordinació d’aquests dos departaments amb la resta, per exemple i amb una necessitat clara i urgent de que així sigui amb el departament d’educació. Això ho hauria de liderar vostè com a responsable de les polítiques d’igualtat del Govern. Cal millorar i, molt, la coordinació interdepartamental”. "No pot ser que a l’entrada d’alguns jutjats trobem cartells dient que hi ha hagut una reducció del personal, tinguin paciència”, ha dit.
La diputada socialista també ha indicat que “l’eina bàsica per lluitar contra la violència de gènere és l’educació, i al un protocol pels centres educatius ja”. “Els joves són el nostre futur i hem d’esmerçar esforços per abocar totes les eines i recursos en abordar aquest problema. Els currículums de primària i secundaria ja contemplen continguts de violència de gènere, però ens cal un pas endavant. La formació ha de tenir per objectius apoderar els joves per a garantir l’autonomia i treballar conjuntament amb ells, per a adquirir noves pautes sobre els models de relació entre homes i dones, transformar els imaginaris socials i apostar per les relacions de parella igualitàries”, ha afirmat.
Segons Moreta, “els pressupostos destinats a la prevenció, la detecció i la subvenció de les entitats que lluiten per la igualtat van caure dels 9,8 milions d’euros el 2011 als 7,4 el 2015. Hem de poder fer el desplegament integral de la Llei. Necessitem eines per posar fi a la violència masclista. Hem de saber identificar els problemes que impedeixen avançar en l'eradicació de les diferents formes de violència de gènere. L'essencial és que aquest Parlament, com a màxima expressió de les ciutadanes i dels ciutadans, respongui avui al clam de les víctimes, de les seves famílies, i de totes les dones. Destinem més recursos per desplegar els 53 articles vigents de la llei 17/2015 i treballem perquè en aquesta xacra no existeixin ni retallades ni partidismes”.